Diari Oficial de la Generalitat Valenciana


Sumari del DOGV 9435, del 26-09-2022 (2022/8661)

Informació pública del projecte de decret del Consell pel qual es regula l'atenció a la ciutadania i les oficines d'assistència en matèria de registre en l'Administració de la Generalitat i el seu Sector Públic Instrumental.
--------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9435

Data del DOGV
:   26-09-2022

Secció del DOGV
:   V. ANUNCIS - C) ALTRES ASSUMPTES

Número del document
:   2022/8661


Data del document
:   05-09-2022

Organisme emissor
:   Conselleria de Participació, Transparència, Cooperació i Qualitat Democràtica

Tipus de document
:   Anunci

Descriptors 

:   * Conselleria de Participació, Transparència, Cooperació i Qualitat Democràtica
    * cooperació administrativa

Informació pública del projecte de decret del Consell pel qual es regula l'atenció a la ciutadania i les oficines d'assistència en matèria de registre en l'Administració de la Generalitat i el seu Sector Públic Instrumental.  
 [2022/8661]  
Mitjançant Resolució de 22 de desembre de 2021, la consellera de Participació, Transparència, Cooperació i Qualitat Democràtica ha acordat l'inici del procediment d'elaboració del projecte de decret pel qual es regula l'atenció a la ciutadania i les oficines d'assistència en matèria de registre en l'Administració de la Generalitat i el seu Sector Públic Instrumental, encarregant la seua tramitació a la Direcció General de Transparència, Atenció a la Ciutadania i Bon Govern.  
  
En tractar-se d'un projecte que afecta l'esfera de drets i interessos legítims de la ciutadania, segons l'article 43 de la Llei 5/1983, del Consell, es donarà un termini de quinze dies perquè la ciutadania puga presentar quantes al·legacions considere oportunes. Aquest termini es comptarà a partir de l'endemà de la publicació del present anunci en el Diari Oficial de la Generalitat Valenciana.  
Podran formular al·legacions al text del projecte de decret les persones potencialment afectades en els seus drets i interessos legítims i fer aportacions addicionals qualsevol altra persona o entitat.  
Per tot això, i amb l'objectiu de reforçar i garantir la participació ciutadana en el procediment d'elaboració dels projectes normatius, s'anuncia que el text del projecte esmentat, juntament amb la documentació complementària necessària per a la seua comprensió i valoració, es podrà consultar en la pàgina web de la Conselleria de Participació, Transparència, Cooperació i Qualitat Democràtica: https://participacio.gva.es/va/proyectos-de-reglamento, en el Portal de Participació: https://gvaparticipa.gva.es/?locale=val, així com en el Portal de Transparència de la Generalitat https://gvaoberta.gva.es.  
  
Les al·legacions, suggeriments o observacions efectuades per les persones o entitats que es consideren interessades es realitzaran a través del Portal de Participació de la Generalitat Valenciana https://gvaparticipa.gva.es/legislation/processes'locale=es accedint a l'apartat «Elaboració normativa», previ registre en aquesta plataforma, sense perjudici de la seua presentació per registre d'entrada per als subjectes no obligats a realitzar-la telemàticament, segons preveu la Llei 39/2015, d'1 d'octubre, del procediment administratiu comú de les administracions públiques. Les aportacions es dirigiran a la Direcció General de Transparència, Atenció a la Ciutadania i Bon Govern, de la Conselleria de Participació, Transparència, Cooperació i Qualitat Democràtica per a la seua consideració.  
Igualment, es podran presentar al·legacions i suggeriments al projecte normatiu directament a l'adreça de correu electrònic gudhfhnwbjqqbtwts@zfb.eb  
En tot cas, es farà constar el nom i cognoms o raó social, l'adreça i el DNI, NIE o NIF de la persona o entitat que presenta al·legacions. Per a l'adequada interpretació, valoració i, si és procedent, incorporació de les aportacions, s'hauria d'especificar l'article i l'apartat del projecte a què es refereixen, la modificació que es proposa i les raons en què se sustenta. Es recomana, així mateix, acompanyar una proposta de redacció alternativa.  
  
València, 5 de setembre de 2022.- El director general de Transparència, Atenció a la Ciutadania i Bon Govern: Andrés Gomis Fons.